משרד המשפטים

מכרז פומבי מס' 16.20
ניהול מזנון ושירותי הסעדה בבית הדר דפנה ובבית קרדן בתל אביב עבור משרד המשפטים
משרד המשפטים (להלן – "המשרד") מזמין מציעים להציע הצעות לניהול מזנון ושרותי הסעדה (להלן "השירותים") בבניין הדר דפנה, הנרייטה סולד 1, ובבית קרדן, מנחם בגין 154 בתל אביב (להלן – "האתרים").
עיקרי השירותים/מוצרים הנדרשים (פירוט השירותים) כמפורט במסמכי המכרז:
1. מכירת ארוחות צהריים בשריות במזנון.
2. מכירת ארוחות בוקר וצהריים חלביות בעגלות מזון.
3. אספקת כיבוד לחדרים. 
2. המשרד מביא לידיעת המציעים כי במסגרת ההסכם הקיבוצי שנחתם בין הממונה על השכר במשרד האוצר לבין הסתדרות העובדים הכללית החדשה בתאריך 1.3.2017, הוחלט שהמדינה תסבסד לעובדיה ארוחות בסכום של 17.30 ₪ ליום עבודה. ככל שמדובר בעובדים במשרד שבו מופעל מזנון, יהיה כל עובד זכאי לנצל את ההטבה בשני אופנים:

1. במזנון במשרד בו מועסק העובד;

2. במסגרת התקשרות של המדינה עם ספק ארוחות מחוץ למקום העבודה, אשר תחול על מקום העבודה (כדוגמת שירותי משלוחי מזון ושירות "תן-ביס").

לאור האמור, על המציעים במכרז לקחת בחשבון כי להסכם זה עשויות להיות השלכות על מספר הסועדים במזנונים נשוא מכרז זה. המשרד אינו מתחייב לכמות מציעים כלשהי ובהגשת הצעה המציע מצהיר כי הוא מנוע מלטעון טענה כלשהי לעניין מספר הסועדים במזנון.
כמו כן, זכאים לאכול במזנון גם אורחי המשרד שהם עובדי מדינה וזכאים ליהנות מהסבסוד של 17.30 ₪ .
המועד אחרון להגשת הצעות הנו 12/08/2020, עד השעה 12:00. שאר המועדים מפורטים במסמכי המכרז.
 * המשרד שומר לעצמו את הזכות לשנות את המועדים שפורטו במסמכי המכרז, לפי שיקול דעתו הבלעדי.
1. מסירת ההצעות
יש למסור את ההצעות בתיבת המכרזים, בבניין משרד המשפטים בחדר 40, קומה 3, רח' המלך דוד 20, ירושלים. ההצעות יוכנסו פיזית לתוך תיבת המכרזים של המשרד עד למועד האחרון להגשת ההצעות. להוראות המלאות בעניין אופן מסירת ההצעות יש לעיין במסמכי המכרז. 
2. תקופת ההתקשרות
תקופת ההתקשרות הינה ל 24 חודשים, עם אופציה להארכה ב- 12 חודשים נוספים (לא יעלה על 36 חודשים).
3. סיור המציעים ביחידות
3.1 המציעים במכרז מחויבים לסייר בכל האתרים שבהם יסופקו השירותים במכרז זה. 
3.2 בסיור יוצגו המתקנים הפיזיים שבהם נדרשת אספקת השירותים.
3.3 במסגרת הסיור לא ניתן יהיה לשאול שאלות בנוגע למכרז, אלא להתרשם מהמתקנים נשוא השירותים בלבד. יובהר, שמציעים יוכלו לשאול שאלות בנוגע למכרז רק במסגרת הליך ההבהרות כמפורט במסמכי המכרז.
3.4  על מנת להשתתף בסיור, על המציעים להגיש בקשה לתיבת מייל מכרז בכתובת: michraz@justice.gov.il  עד ליום 09/07/2020.
3.5 סיור הספקים נקבע ליום 13.07.2020 שעת הסיור תועבר למציעים לאחר קבלת אישור השתתפות בסיור.
4. תנאי סף – לנוסח המלא והמחייב של תנאי הסף יש לעיין במסמכי המכרז. 

4.1 במידה שהמציע הינו תאגיד, לרבות שותפות, תצורף תעודת ההתאגדות של התאגיד ואישור עו"ד או רו"ח על זהות מורשי החתימה בתאגיד.
4.2 אישור בר תוקף מטעם מס ערך מוסף בדבר היות המציע עוסק מורשה או לחילופין היותו תחת איחוד עוסקים לעניין מע"מ.
4.3 נסח חברה או שותפות עדכני מטעם רשם החברות, ובו מצוין כי שולמו כל חובות האגרות השנתיות. 
4.4 אישור על ניהול פנקסי חשבונות ורשומות לפי חוק עסקאות גופים ציבוריים, תשל"ו – 1976.
4.5 תצהיר בדבר תשלום שכר מינימום ותשלומים סוציאליים ובדבר קיום חוקי העבודה לגבי העובדים שיועסקו על ידו במשך תקופת ההתקשרות, כנדרש על פי חוק עסקאות גופים ציבוריים, תשל"ו-1976 ובהתאם לנוסח המופיע בחוברת ההצעה.
4.6 ערבות מציע או הוראות קיזוז: 
4.7 תצהיר בדבר אי תיאום הצעות במכרז.
4.8 תצהיר בדבר עמידה בחוק שוויון זכויות לאנשים עם מוגבלות.
4.9 אישור השתתפות בכנס ספקים.
4.10 תנאי סף מקצועיים בהתאם לאמור במסמכי המכרז.
4.11 תנאים לדחיית הצעה בהתאם לתקנה 6א' לתקנות חובת המכרזים כמפורט במסמכי המכרז
5. זכויות המשרד 
כמפורט במסמכי המכרז. יובהר כי המשרד רשאי לבטל את המכרז או לצאת בבקשה למכרז חדש וזאת על פי החלטתו, ללא מתן הסברים לספק או לכל גורם אחר וללא הודעה מוקדמת.
6. פרסום המכרז 
מסמכי המכרז יפורסמו באתר מנהל הרכש ובאתר האינטרנט של משרד המשפטים, www.justice.gov.il  תחת הכותרת "פרסומים-מכרזי טובין ושירותים". יודגש כי ככל שקיימת סתירה בין מסמכי המכרז לכתוב במודעה זו, האמור במסמכי המכרז יגבר. אין באמור בהודעה זו כדי למצות או לגרוע או להחליף את דרישות המכרז, הנמצאות במסגרת מסמכי המכרז.
7. קבלת פרטים נוספים
ניתן לקבל את מסמכי המכרז, פרטים נוספים ועדכונים בנוגע למכרז באתר האינטרנט של המשרד בכתובת: http://index.justice.gov.il/Pages/default.aspx. 

פניות כל גורם בשאלות ובירורים נוספים בנושא המכרז ייעשו על פי האמור במסמכי המכרז עד ליום 23/07/2020.
ועדת המכרזים

